Ved stoppestederne er linje 5C markeret med turkis farve på stoppestedsstanderne. Ved en række stoppesteder er der opsat nye læskærme med trafikinformation i realtid.<ref name="Nemmere rejse" /> Der stoppes ved alle stoppesteder undervejs mellem Lufthavnen og Husum Torv og ved udvalgte stoppesteder mellem Husum Torv og Herlev Hospital. På dele af strækningen er der busbaner, der gør det muligt for busserne at komme hurtigere frem.<ref name="Nemmere rejse" /> Desuden er bilkørslen blevet begrænset på Nørrebrogade i forbindelse med en tidligere fredeliggørelse af gaden. Her har en række stoppesteder fået karakter af perroner, hvilket også er tilfældet visse steder på Frederikssundsvej. Modsat er der dog også nogle stoppesteder på linjen, hvor der kun er stoppestedsstandere, samt et par stykker i Tårnby Kommune, der har læskærme af ældre dato.
Historie Foreninger Organisationer